Henrik Berté

Henrik Berté, laŭ hungarlingve kutima nomordo Berté Henrik estis aŭstrohungara komponisto. Lia origina familia nomo estis Bettelheim, liaj personaj nomoj ofte estis Heinrich aŭ Harry.

Henrik Bettelheim https://www.imdb.com/name/nm0077844/ naskiĝis la  en Galgóc/Freistadt (Hungara reĝlando, Habsburga Imperio (nuntempa Hlohovec en Slovakio), li mortis la  en Perchtoldsdorf (Aŭstrio).

 Biografio 
Henrik Berté devenis el juda familio. Post la morto de lia patro en 1867 kune kun sia frato forlasis sian hejmurbon kaj ili vivis en Vieno. En 1884 li ekstudis en konservatorio. Liaj plej gravaj instruistoj estis Franz Krenn, Anton Bruckner kaj Robert Fuchs. Li estis komence (ekde 1887) komponisto de komika opero, pluraj operetoj kaj baletoj malsukcesaj. En 1911 li ricevis libreton, poste li komponis proprajn melodiojn por estonta kantoteatraĵo Das Dreimäderlhaus. Ĉiuj teatroj rifuzis ĝin, tial Berté profitis melodiojn de Franz Schubert, la kantoteatraĵo iĝis mondsukceso, ĝi estis tradukita en 22 lingvojn kaj prezentita en pli ol 60 landoj resume proksimume 80,000-foje. Ĝi estis filmita plurajn fojojn. Berté neniam edziĝis, li vivis kun sia frato.

 Elektitaj komponaĵoj 
 Die Märchenbuch (baleto prezentita en Graz) (1890) - tralaborita kiel Die goldene Märchenwelt prezentita en Viena Ŝtata Operejo (1893)
 Die Schneeflocke (opero prezentita en Prago) (1896) - en Budapeŝto kiel Hópehely (1899)
 Amor auf Reisen (baleto, Vieno, 1895)
 Bureau Malicone (opereto, Baden bei Wien, 1887)
 Der Karneval in Venedig (baleto, Munkeno, 1901 kun grandaj sukcesoj)
 Der neue Bürgermeister (opereto, Vieno, 1904)
 Der erste Kuss (opereto, Hamburgo, 1909)
 Das Dreimäderlhaus (kantoteatraĵo, Vieno kaj Budapeŝto, 1916; Novjorko, 1921)
 Lenz und Liebe (opereto kun melodioj de Schubert, Budapeŝto, 1917, [Hamburgo, 1918) - restis malsukcesa
 Coulissengeheimnisse (opereto, Hamburgo, 1920)

 Fontoj 
 hungarlingva biografio kun foto
 hungarlingva biografio
 germanlingva biografio kun foto
 germanlingva biografio

 Referencoj 

Kategorio:Aŭstraj komponistoj
Kategorio:Hungaraj operetkomponistoj
Kategorio:Hungaraj judoj